નવી દિલ્હીઃ દેશના ઘણાં રાજ્યોમાં આવેલા કેશ સંકટને દૂર કરવા માટેના મિશન પર એક સાથે તાકાત લગાવવામાં આવી રહી છે. એક તરફ ઈન્કમટેક્સ ઓથોરિટી કેશ જમાખોરો પર દરોડા કરી રહી છે તો બીજી તરફ RBI એ કેશની સપ્લાય વધારી છે. બુધવારે કર્ણાટક અને આંધ્રપ્રદેશમાં 30-35 જગ્યાઓ પર દરોડા પડ્યા. બિહારમાં ATM નેટવર્ક દ્વારા 800-900 કરોડ રુપિયા પંપ કરવામાં આવ્યા છે. જોકે, આંધ્ર પ્રદેશ અને તેલંગાણામાં સમસ્યા વધારે કથળેલી છે, જ્યાં મોટા કોન્ટ્રાક્ટરની ભૂમિકા ઈનકમ ટેક્સ ડિપાર્ટમેન્ટના તપાસના વર્તુળમાં છે.